** ИЗБОР НА ОТГОВОРНИК**

****

**Същност на ученическото самоуправление:**

Ученическото самоуправление е всяка дейност от учениците, концентрирана към живота им в училище. Негов орган е Ученическия съвет, а историята му започва още от 19 век в Англия. Същността му стои в това учениците да участват в организирането на живота си в училище, формирайки извънкласни дейности с културна, образователна или развлекателна форма и да бъдат част от управлението на училището.

Ученическият съвет на НФСГ съществува от 2011 година и има богат опит от всякакви дейности, предимно благотворителност.

**Характеристика на отговорника:**

* Има желание и потенциал да работи за своето личностно развитие и развитието на училището си;
* Има желание да стане част от ученическото самоуправление и подкрепя идеята за него;
* Умее обективно и ясно да изразява позицията на съучениците си и да защитава интересите и правата им пред преподавателите, училищните власти или обществото;
* Участва в дейността на Ученическия съвет, която винаги е в полза на учениците, учителите, училището или обществото;
* Запознат е с правилника на училището и сигнализира всички нарушения от свои ученици или учители.

**Задължения на отговорника:**

* Да спазва училищния правилник и да мотивира съучениците си към същото;
* Да бъде сериозен и изпълнителен в действията си, да поема отговорност за тях;
* Да няма никакви провинения, наказания и да поддържа успех над мн. доб. 4,50;
* Да сигнализира ученическия съвет, класният ръководител или член на ръководството на гимназията, при нарушения от свои съученици или преподаватели, да бъде обективен в оценката си;
* Да помага на класния ръководител при провеждането на организационна дейност в класа;
* Да работи за просперитета на ученическото самоуправление и НФСГ, като редовно посещава Общите събрания и участва във всички форми на дейност на съвета.

**Избор и промяна на отговорник:**

* Отговорник се избира чрез общо гласуване от класа, като всеки ученик може да се запише;
* Класният ръководител трябва да прочете този съветник пред класа (или да го даде на ученик, който да го прочете) и да помогне на класа при избора не неговия отговорник без да влияе пряко върху избора;
* Отговорник се освобождава по собствено желание, чрез гласуване на Общо събрание или по желание на класа му и класния ръководител взаимно;
* Веднага след освобождаване на отговорник, класът трябва да избере нов такъв. Всеки клас трябва да има между един и трима отговорници.